Pulau Singa Besar

Pulau Singa Besar ialah sebuah pulau tidak berpenghuni di selatan Pulau Langkawi. Pulau ini berkeluasan 636 hektar dan menempatkan Hutan Rizab Pulau Singa Besar. Pulau ini tidak pernah diterokai bagi memelihara habitat tumbuhan dan haiwan yang berada di pulau itu.

 Geografi 
Pulau Singa Besar terdiri daripada kawasan hutan tebal yang tidak diterokai. Pulau ini juga mempunyai tiga tanjung iaitu Tanjung Pekula, Tanjung Pak Kahar dan Tanjung Genting. Terdapat juga empat teluk di sekeliling pulau ini iaitu Teluk Sepai, Teluk Pak Kahar, Teluk Ketapang dan Teluk Botol. Antara pulau berdekatan termasuklah Pulau Beras Basah yang dipisahkan dengan Selat Simpang Tiga, Pulau Singa Kechil, Pulau Jong, Pulau Batu Merah, Pulau Kukus dan Pulau Chupak.

 Rujukan 

Singa Besar